
Tisztelt Állampolgárok/Uraim, Hölgyeim!

Magyarország helyi önkormányzatairól szóló 2011. évi CLXXXIX. törvény,  valamint az e törvény szellemében megalkotott – Sáska Települési Önkormányzatra vonatkozó – Szervezeti és Működési Szabályzat (SZMSZ) kötelezően előírja, hogy a Képviselőtestületnek „Közmeghallgatást” kell tartani.

Sáska Települési Önkormányzat Képviselőtestülete 2016. november 24 napjáig összesen 28 testületi ülést tartott, melyből  10 nyilvános testületi ülés,  9  zárt testületi ülés,  együttes ülés 6,   Zalahalápi Óvodafenntartó Társulás tagja 3 társulási tanács ülés.

Testületi ülésen 116  határozatot hozott és 6  rendeletet alkotott. 

Zárt ülésen  döntött  kitüntetések, oklevelek átadásáról.

· „Sáska településért” kitüntetésben részesített 1 főt a település érdekében kifejtett áldozatos munka elismeréseként

· Elismerő oklevelet kapott 2 fő a civil szervezetekben végzett lelkiismeretes munkáért.
Sáska településen 6 gyermek részére került megállapításra rendszeres gyermekvédelmi kedvezmény. Erzsébet utalványt évi kétszeri alkalommal kapnak, érteke: 5.800, Ft/fő/alkalom.

Szociális ellátások megállapítása polgármester hatáskörébe tartozik, melyek az alábbiak voltak: 

4 fő kapott rendkívüli települési támogatást 70.000.- Ft összegben. 70.000,- (2 fő viharkár)
2 fő kapott beiskolázási támogatást 20.000.- Ft összegben.

36.175,- Ft étkezési hozzájárulás

5.000,- Ft gyermekek nyári táboroztatásához való hozzájárulás.

134.400,- Ft gyermekek bérletének 100%-os költségtérítése.

1 fő köztemetését kellett elrendelni, a költsége 199.142.- Ft volt.

2 család részesül lakhatással kapcsolatos támogatásban összesen 133.500,- Ft összegben, egy éves időtartamban. 
4 fő részére összesen 260.000,- Ft összegű gyógyszertámogatást biztosítunk 1 éves időtartamban. 
Hozzájárulunk 275.000.-ft-tal a hétvégi orvosi ügyelethez, a felnőtt és gyermek fogászathoz 192.000.-ft. összegben, szociális és gyermekvédelmi feladatok ellátásához 647.000.-ft. összegben, a tapolcai tűzoltóság működéséhez 120.000.-ft. összegben, támogatjuk 60.000.-ft-tal a Zalahaláp-Sáska Önkéntes Tűzoltó Egyesület működését. 

2013. január 1-től a Monostorapáti Közös Önkormányzati Hivatal látja el a település közigazgatási feladatait. Ügyintéző hetente, jegyző kéthetente tart ügyfélfogadást.   Köszönjük Takácsné Marika Jegyző Asszonynak és a Hivatal valamennyi dolgozójának lelkiismeretes, pontos munkáját!

Sáska Települési Önkormányzat Zalahalápi Települési Önkormányzattal közösen tartja fenn a Háziorvosi Szolgálatot, Védőnői Szolgálatot, Napközi Otthonos Óvodát. 

Sáska Települési Önkormányzat Képviselőtestülete 2016. évben 6 rendeletet alkotott:

· 1/2016.(II.10.) rendeletével módosította az önkormányzat 2015. évi költségvetését,

· 2/2016.(II.10.) rendeletével elfogadta az 2016. évi költségvetés zárszámadását
· 3/2016.(V.26.) rendeletével meghatározta a szociális és gyermekvédelmi ellátásokat

· 4/2016.(VII.31.) rendeletével módosította a hulladékgazdálkodási közszolgáltatásokról szóló rendeletet

· 5/2016.(VII.31.) rendeletével elfogadta az egészségügyi alapellátás körzetet

· 6/2016.(XI.15.) rendeletével módosította a hulladékgazdálkodási közszolgáltatásokról szóló rendeletet
2016. évben az Önkormányzat kiadási előirányzata 31.623 ezer forint, bevételi előirányzatának főösszege 31.623  ezer forint.

Fontosabb beruházások, felújítások:

· kútfej építés




198 eFt

· palajavítás viharkár után


494 eFt

· szennyvíz átemelő szivattyú rekonstrukció
735 eFt

Sáskán bevezetett helyi adók: a magánszemélyek kommunális adója, az iparűzési adó, valamint helyben marad a beszedett gépjárműadó 40 %-a.

Sáskán a magánszemélyek kommunális adó kivetése az alábbiak szerint alakult 2016. október 30. napjáig.

· az adózók száma: 132 fő

· a kivetett kommunális adó: 



1.389.867,-Ft

· a befolyt kommunális adó:  



984.9789,-Ft

2016. évben az önkormányzat illetékességi területén a vállalkozási tevékenységekre kivetett helyi iparűzési adó az alábbiak szerint alakult 2016. október 30-ig:

- az adózók száma: 40

- a kivetett iparűzési adó: 



5.058.738,-Ft

- a befolyt adó összege:    



4.299.086,-Ft.

Sáska községben a gépjárműadó kivetése az alábbiak szerint alakult 2016. október 30. napjáig: 

· az adózók száma: 100

· kivetett gépjárműadó: 



1.721.024.-Ft

· a befolyt gépjárműadó összege: 


1.321.110.-Ft ebből 

· Saját költségvetési befizetés: (40 %) 

   528.444.-Ft

· Állami költségvetési befizetés: (60 %) 

   792.666.-Ft

Késedelmi pótlék 
15.268.-Ft. 

Sáska, 2016. november 24.









K o v á c s Nándor









  polgármester
